Document ID: 32007D0565

KOMMISSIONENS BESLUTNING
af 14. august 2007
om, at nogle af de stoffer, der skal undersøges under det tiårige arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter, ikke optages i bilag I, IA eller IB til samme direktiv
(meddelt under nummer K(2007) 3846)
(EØS-relevant tekst)
(2007/565/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (1), særlig artikel 16, stk. 2, andet afsnit, og
ud fra følgende betragtninger:
(1)
I Kommissionens forordning (EF) nr. 2032/2003 af 4. november 2003 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter, og om ændring af forordning (EF) nr. 1896/2000 (2), er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til direktiv 98/8/EF.
(2)
Det gælder for en række kombinationer af stoffer/produkttyper på listen, enten at alle deltagerne er trådt ud af undersøgelsesprogrammet, jf. artikel 8, stk. 2, i forordning (EF) nr. 2032/2003, eller at den rapporterende medlemsstat, der er udpeget til vurderingen, ikke har modtaget noget fuldstændigt dossier, jf. artikel 9, stk. 5, i samme forordning, inden for den tidsfrist, der er angivet i forordningens bilag V og VIII.
(3)
Kommissionen har i medfør af artikel 8, stk. 3 og 4, og artikel 9, stk. 5, i forordning (EF) nr. 2032/2003 underrettet medlemsstaterne herom. De samme oplysninger er også offentliggjort elektronisk den 14. juni 2006.
(4)
Inden for tre måneder efter den elektroniske offentliggørelse af oplysningerne har ingen virksomhed eller medlemsstat tilkendegivet interesse for at indtræde som deltager for de pågældende stoffer og produkttyper.
(5)
De pågældende stoffer og produkttyper bør derfor udgå af undersøgelsesprogrammet og ikke optages i bilag I, IA eller IB til direktiv 98/8/EF.
(6)
Foranstaltningerne i denne beslutning er i overensstemmelse med udtalelse fra Det Stående Udvalg for Biocidholdige Produkter -
VEDTAGET FØLGENDE BESLUTNING:
Artikel 1
De i bilaget anførte stoffer og produkttyper optages ikke i bilag I, IA eller IB til direktiv 98/8/EF.
Artikel 2
For så vidt angår artikel 4, stk. 2, tredje afsnit, i forordning (EF) nr. 2032/2003 finder denne beslutning anvendelse fra dagen efter offentliggørelsen i Den Europæiske Unions Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 14. august 2007.

Labels: 0
3
1
20